|  |  |
| --- | --- |
| BergenCK-logo-liten2.png | Strategiplan Bergen CK 2015-18 |

**1. Om strategiplanen**

Planen er under utarbeidelse av styret i Bergen CK i samarbeid med representanter fra klubbens ulike utvalg og komiteer. Arbeidsdokumentet er fremkommet gjennom arbeid innenfor den enkelte gruppe og felles samlinger. Strategiplanen vil bli videreutviklet av styret i 2015. Arbeidsdokumentet legges frem for årsmøtet i februar 2015 således at årsmøtet kan gi signaler i forhold til retningsvalg og ambisjoner. Dokumentet vil være et overordnet arbeidsdokument på veien mot 2018-.

I strategiperioden vil Verdensmesterskap landevei bli arrangert I Bergen i 2017. Planen søker å ta hensyn til dette og legger til grunn at klubben vil gripe de kommersielle og sportslige muligheter dette kan gi ift økt interesse for aktiv sykkelsport, sykling som trening og mosjon og tilhørende arrangement/ritt for aktive utøvere og mosjonister.

**2. Verdigrunnlag, etikk og holdninger**

Bergen CK skal være tuftet på idrettens organisasjonsverdier, nedfelt gjennom Norges Idrettsforbunds formålsparagraf. Organisasjonens arbeid skal preges av:

* Frivillighet
* Demokrati
* Lojalitet
* Likeverd

I tillegg videreføres klubbens aktivitetsverdier fra tidligere strategiperiode:

* Glede
* Fellesskap
* Helse
* Ærlighet

Bergen CK er et Rent Idrettslag og har ingen toleranse for bruk av doping eller misbruk av rusmidler.

**3. Målsetning og ambisjoner**

**3.1 Hovedmålsetning:**

Bergen-CK skal være den fremste klubben for landeveissykling og støtte oppunder andre sykkelgrener i Bergensområdet.

**3.2 Overordnede målsetninger:**

Bergen CK skal realisere sin hovedmålsetning gjennom:

* Å tilby et trenings- og konkurransefellesskap der alle lærer å sette realistiske mål, og hjelpes til å nå dem
* Å tilby medlemmene et variert spekter av konkurranse- og treningsformer, et inkluderende sosialt felleskap samt gode og trygge treningsforhold
* Å videreutvikle en klubbidentitet preget av en inkluderende og respektfull lagånd og stolthet
* Å markedsføre sykling utad gjennom arrangementer og synlig tilstedeværelse i det offentlige rom
* Å arbeide for å styrke regionale og sentrale organisasjonsledd
* Å arbeide for å bedre forholdene for syklister i vårt område
* Å kjempe mot alle former for doping og rusmiddelmisbruk
* Å sikre kontinuerlig vekst i medlemsantallet

**3.3 Organisasjon og organisatoriske ambisjoner**

Bergen CK har en egen organisasjonsplan der dette tema er ytterligere utdypet. Strategiplanen bygger på denne og fremholder følgende ambisjoner:

* Bergen CK skal være en slank, operativ organisasjon med et begrenset antall samlokaliserte ansatte
* Frivillighet og dugnad er det bærende fundament for utøvelse av klubbens aktiviteter
* Bergen CK skal være representert med frivillige i relevante regionale og nasjonale utvalg, komiteer og posisjoner

**3.4 Ambisjon om organisasjonskultur**

Bergen CK har et bredt spekter medlemmer med variasjoner i kjønn, alder og sportslig ambisjonsnivå. Klubben skal ivareta alle, og arbeide for å være én klubb ut fra følgende kulturelementer:

* Medlemmene og ledere/treneres ønske om, og vilje til, å spille på samme lag
* Forventning til at styre og utvalg/komiteer kommuniserer klare og tydelige mål, veivalg og planer
* Felles oppslutning om mål og arbeidsmetoder
* God kommunikasjon mellom alle aktører
* En åpen og inkluderende kultur hvor vi deler kunnskap og erfaring og utvikler oss sammen

**4. Strategiske fokusområder**

1. Barn og ungdom
2. Bredde og mosjon
3. Talentutvikling og toppidrett
4. Arrangementsutvikling
5. Media og marked
6. Kompetanseutvikling
7. Økonomi

**Strategisk fokusområde 1: Barn og ungdom**

**Hovedmål**:

Bergen CK skal være en attraktiv klubb for barn og ungdom som ønsker å drive sykkelsport

**Sekundære mål:**

* Gi barn og unge et godt og sosialt tilbud innenfor trygge og sikre rammer
* Ha et tilbud til barn fra 10 års alder til overgang til juniorklassene
* Være et idrettslag som tar vare på og gir et godt tilbud til alle barn og unge, samtidig som vi vil legge til rette for mer spesialisering av utøveren
* Løfte frem underrepresenterte grupper
* Realisere våre mål gjennom å ha en velfungerende trenerutdanning med fokus på barn og unge.
* Utforme et opplegg for lærere og skoler som ønsker å prøve sykkelsport og sykkelrelaterte aktiviteter i samarbeid med Bergen kommune og VM 2017.

**Strategisk fokusområde 2: Bredde og mosjon**

**Hovedmål**:

Bergen CK skal ha et attraktivt trening- og rittilbud til alle som ønsker å drive med sykling som mosjon/idrett.

**Sekundære mål:**

* Øke antall medlemmer
* Styrke idrettens profil som en sunn og god mosjonsform
* Ha et godt og mangfoldig aktivitetstilbud for alle nivåer, ambisjoner og forutsetninger
* Sørge for lett tilgjengelig informasjon om treningstilbud og medlemskap
* Bidra til å skape sterke positive følelser og stolte øyeblikk
* Arbeide for bedre treningsmuligheter
* Arrangere sentrumsnære ritt/folkefester

**Strategisk fokusområde 3: Talentutvikling og toppidrett**

**Hovedmål**:

Bergen CK skal være representert med utøvere på landslag i mesterskap og Nations Cup i de grener og klasser der klubber prioriterer støtte til utvikling av utøvere (Sportslig Utvalg og Veteranutvalgets «satsingsgrupper»).

**Sekundære mål**:

* Medaljer i NM og UM
* Deltakere i VM Landevei 2017 i Bergen
* Kontinuerlig pallplassering NM lagtempo
* Skape verdensstjerner og idrettsglede blant alle utøvere
* Utvikle talenter. De ovennevnte målene fordrer betydelig oppfølging og matching, til dels på internasjonale ritt
* Etablere samarbeid med Olympiatoppen Vest for utvikling av talenter ettersom mulige tilskudd og bistand fra OLT vil øke i takt med oppnådde resultater og seriøsitet på satsingen.

**Strategisk fokusområde 4: Arrangementsutvikling**

**Hovedmål**:

Bergen CK skal arrangere attraktive sykkelritt for trim, tur og aktive klasser.

**Sekundære mål:**

* Utforme ritt og opplevelser slik at antall deltakere på våre etablerte arrangement øker årlig
* Øke den deltakeropplevde kvaliteten i arrangementene
* Etablere et sentrumsnært tur/trimritt
* Redusere andel deltakere som kun deltar 1 eller 2 ganger i turrittene
* Medarrangør og eierskap i Tour des Fjords for å øke oppmerksomheten om sykkelsporten og klubben
* Gode arrangement skaper vekst i bredde og mosjon og gjennom det en styrket økonomi for klubben.
* Oppnå økonomisk gevinst
* Utgi Jubileumsbok Bergen-Voss i 2016 (40 år)

**Strategisk fokusområde 5: Media og marked**

**Hovedmål**:

Bergen CK skal ha et konstruktivt forhold til lokale medier og jevnlig oppnå positive artikler om arrangement, utøveres prestasjoner og sykkelsportens utvikling og rammebetingelser.

**Sekundære mål:**

* Oppnå vekst i klubben gjennom aktiv bruk av media. Øke antall medlemmer og styrket økonomi
* Større sponsorinteresse som følge av økt medieinteresse som følge av eliteprestasjoner og attraktive turritt. Dette finansierer ytterligere vekst og gir en styrket økonomi for klubben
* For å utnytte potensialet for selvforsterkende effekt må klubben lykkes med å utvikle god kompetanse innen media og marked

**Strategisk fokusområde 6: Kompetanseutvikling**

**Hovedmål**:

Bergen CK skal ha en velfungerende trenerutdanning med fokus på barn og unge og bidra aktivt til å rekruttere og utdanne medlemmer innenfor andre områder med relevans for sykkelsporten.

**Sekundære mål:**

* Ha de mest kompetente klubbtrenerne i regionen
* Gjennomføre egne kurs og opplæringsaktiviteter
* Understøtte og delta på kurs i regi av region og forbund

**Strategisk fokusområde 7: Økonomi**

**Hovedmål**:

Bergen CK skal ha en sunn økonomi. Klubbens egenkapital skal utgjøre en økonomisk reserve som er tilstrekkelig til et års drift av medlemsaktivitetene for aktive utøvere og veteraner uten økonomisk bidrag fra våre arrangementer

**Sekundære mål:**

* Øke antall medlemmer
* Økt økonomisk resultat fra klubbens inntektsbringende arrangementer

**5. Handlingsplan 2012-2015**

Fra klubbens «Handlingsplan 2012-2015» er følgende målsetninger nedfelt for 2015:

**Innsatsområde 1. Sportslig Landevei**

* 1. **Menn Elite / U23**
* U23-lag som hevder seg på nasjonalt nivå
* Tilbud på kretsnivå og nasjonalt nivå
* Tilrettelegge for overgang til trener- og støtteapparatfunksjoner for ryttere som ikke ønsker å satse lenger
* Samarbeide med og støtte kontinentallagsryttere fra klubben

**1.2 Kvinner Elite**

* Etablere lag (minst 5 ryttere) som hevder seg på nasjonalt nivå og med enkeltryttere på internasjonalt nivå.

**1.3 Menn/kvinner Junior**

* Ha lag og utøvere som hevder seg nasjonalt og i prioriterte internasjonale ritt
* Regelmessig representasjonsoppgaver for landslag
* Tilrettelegge for overgang til trener- og støtteapparatfunksjoner for utøvere som ikke ønsker å satse lenger
* Menn junior; stabilt lag på 5-8 personer
* Kvinner junior; lag med minst 4 ryttere på nasjonalt nivå

**1.4 Ungdom**

* Gi breddetilbud til sykkelinteressert ungdom, med utviklingsmuligheter for alle
* Gi individuell oppfølging av ryttere som viser vilje til å satse
* Gi et attraktivt konkurransetilbud nasjonalt og internasjonalt til de eldste rytterne tilpasset deres nivå.

**1.5 Veteraner**

* Ha et aktivt miljø for både tur- og konkurranseryttere der alle kan få utvikle seg i forhold til egen tidsinvestering og evner
* Være blant landets ledende klubber for veteraner
* Etablere en satsingsgruppe og en turrittarr.ansvarlig med tanke på å organisere felles reiser og publisere info på nettsidene

**Innsatsområde 2. Sportslig Andre grener**

**2.1 Bane**

* Gi muligheter for ryttere som ønsker å satse på banesykling som supplement til landevei.

**2.2 Cyclocross**

* Bidra med arrangementer og ryttere som supplement til vintertrening
* Stille som arrangør hvis/når en nasjonal cup etableres

**2.3 BMX**

* Arbeide for å bygge opp et BMX-miljø innenfor klubben

**2.4 Terreng**

* Gi tilbud om egne ritt og deltakelse andre steder for ryttere som ønsker å sykle terreng som supplement til landevei
* Arrangere Klosterrittet

**2.5 Trial**

* Vurdere grunnlaget for etablering av BikeTrial som gruppe innenfor Bergen CK
* Utvikle samarbeidet med Vestkant Trial. (F.eks trening og arrangement)

**2.6 Triathlon**

* -Gi tilbud om lisensregistrering til utøvere som har triatlon som supplement til sykling

**2.7 Downhill**

* Vurdere grunnlaget for etablering av downhill som gruppe innenfor Bergen CK,
* Utvikle samarbeid med spesialiserte downhill klubber i Bergensområdet

**Innsatsområde 3. Trenerutvikling**

* Klubben skal alltid ha trenere som i antall og kvalifikasjon står i forhold til våre sportslige ambisjoner

**Innsatsområde 4. Støtteapparat**

* Klubben skal rekruttere/utdanne tilstrekkelig eget støtteapparat for våre aktive ryttere
* Nødvendig støtteapparat for å kjøre 3 lag pluss ungdom;
-trener, transport, logistikk, overnatting, forpleining, service under ritt ( bil, langing), sekundering, mekanikere, massør, medisinsk, reiseledere, sjåfører
* Rekruttere kommisærer

**Innsatsområde 5. Rittarrangement**

* Klubben skal arrangere gode ritt for både aktive og turryttere.
* Klubben skal vise vilje til å ta på seg oppgaver ved større arrangementer, enten aleine eller sammen med andre klubber i kretsen.
* Medarrangør UCI-ritt

**Innsatsområde 6. Organisasjon**

* Bergen CK skal fortsette veksten. For å betjene denne veksten må det på sikt ansettes daglig leder for klubben.

**Innsatsområde 7. Økonomi**

* Klubben vil også i fremtiden være avhengig av å tjene mesteparten pengene man ønsker å bruke selv, men vi trenger flere inntektskilder enn Bergen-Voss.

**Innsatsområde 8. Infrastruktur og anlegg**

* For klubbfølelsens del er vi avhengige av å ha et klubblokale.